open-index/open-wikipedia-markdown huggingface dataset:
Βάλτερ Βάγκνερ

Ο **Βάλτερ Βάγκνερ** είναι Γερμανός πρώην ποδοσφαιριστής, ο οποίος αγωνίστηκε από το 1969 ως το 1982 στα πρωταθλήματα ποδοσφαίρου της Ελλάδας, της Αυστρίας, της Γερμανίας και των Ηνωμένων Πολιτειών.

## Καριέρα
Ο Βάγκνερ ξεκίνησε από την Άλτενβερς και στα είκοσι του χρόνια μεταγράφηκε στην Άιντραχτ Φραγκφούρτης, όπου παρέμεινε για δύο σεζόν. Συνέχισε στην Ρόιτλινγκεν για την σεζόν 1971-72 και το καλοκαίρι του 1972 μεταγράφηκε στην Αούστρια Βιέννης, με την οποία κατέκτησε το κύπελλο του 1973-74.

Το καλοκαίρι του 1974 μεταπήδησε στην ΑΕΚ, στην οποία παρέμεινε για τρία χρόνια, παίζοντας σε 116 αγώνες πρωταθλήματος, κυπέλλου και ευρωπαϊκών διοργανώσεων και σκοράροντας 52 γκολ. Για το κύπελλο ΟΥΕΦΑ του 1976-77, η ΑΕΚ έφθασε ως την ημιτελική φάση, αποκλείοντας τη Ντιναμό Μόσχας, τη Ντέρμπι Κάουντι, τον Ερυθρό Αστέρα Βελιγραδίου και την Κουίνς Παρκ Ρέιντζερς, για να αποκλειστεί από την Γιουβέντους σε διπλό ημιτελικό.

Το 1977, παρά το έντονο ενδιαφέρον του Παναθηναϊκού, ο Βάγκνερ υπέγραψε διετές συμβόλαιο συνεργασίας με τον Άρη Θεσσαλονίκης έναντι του ποσού των 1.150.000 δρχ το χρόνο. Με τον Άρη έπαιξε σε 34 αγώνες και σκόραρε οκτώ φορές. Ακολούθησε τελικά η μεταγραφή του στους "πράσινους", όπου παρέμεινε για μισή σεζόν, πριν συνεχίσει στις Ηνωμένες Πολιτείες για το υπόλοιπο του 1978-79.

Μετά από ένα πέρασμα από την Ρόχλινγκ Βόλχλινγκεν την επόμενη σεζόν, επέστρεψε στην Ελλάδα και την Παναχαϊκή για τη σεζόν 1980-81, πριν κλείσει την καριέρα του στην Βάτενσαϊντ 09 το 1982.

## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Γερμανοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Αούστρια Βιέννης
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές ΣΣΦ Ρόιτλινγκεν 05
Κατηγορία:Ποδοσφαιριστές Λος Άντζελες Άζτεκς
Κατηγορία:Επιθετικοί ποδοσφαιριστές
Λιμάνι Μούουγκα

Το **λιμάνι Μούουγκα** () είναι ο μεγαλύτερος λιμένας φορτηγών πλοίων στην Εσθονία και βρίσκεται στη νότια ακτή του Φινλανδικού κόλπου, 17 χιλιόμετρα βορειοανατολικά της πρωτεύουσας Τάλιν, στο Μαάρντου (δήμος στην κομητεία Χάργιου της Εσθονίας). ο λιμένας διοικείται από το λιμάνι του Τάλιν, τη μεγαλύτερη λιμενική αρχή στην Εσθονία. Το λιμάνι Μούουγκα είναι ένα από τα λίγα ελεύθερα από πάγο λιμάνια στη βορειότερη Ευρώπη και μεταξύ των βαθύτερων - έως 18 μέτρα βάθος (59 πόδια) - και από τα πιο σύγχρονα λιμάνια στην περιοχή της Βαλτικής Θάλασσας. Ο όγκος φορτίου που διαχειρίζεται αντιπροσωπεύει περίπου το 80% του συνολικού όγκου φορτίου του λιμένα του Τάλιν και περίπου το 90% του όγκου φορτίου διέλευσης που διέρχεται από την Εσθονία. Σχεδόν τα 3/4 των φορτίων που φορτώνονται στο λιμάνι Μούουγκα περιλαμβάνουν μαζούτ και άλλα προϊόντα πετρελαίου, αλλά το λιμάνι εξυπηρετεί επίσης χύδην φορτία (κυρίως λιπάσματα, σιτηρά και άνθρακα) και άλλους τύπους φορτίου.

H εταιρεία HHLA του Αμβούργου διαθέτει τερματικό στο λιμάνι από το 2018. Αυτό σημαίνει ότι το Μούουγκα συνδέεται με τα λιμάνια του Αμβούργου, της Οδησσού και της Τεργέστης μέσω της HHLA, όπως επίσης συνδέεται και με τον Δρόμο του Μεταξιού.

Η συνήθης ετήσια κυκλοφορία φορτίου στο λιμάνι είναι περίπου 20-30 εκατομμύρια τόνοι. Το λιμάνι καλύπτει έκταση 5,24 τετραγωνικών χιλιομέτρων στην ξηρά και 7,5 τετραγωνικά χιλιόμετρα (2,9 τετραγωνικά μίλια) νερού Εκτός από το Μαάρντου, το λιμάνι καταλαμβάνει επίσης γη στα χωριά Μούουγκα και Ουουσκούλα.

Υπάρχουν 29 αποβάθρες με συνολικό μήκος 6,4 χλμ. Το μέγιστο βάθος είναι 18,0 μέτρα. Η μεγαλύτερη χωρητικότητα πλοίου που μπορεί να φιλοξενήσει είναι 300 επί 48 μέτρα. Στο λιμάνι υπάρχουν 6 τερματικά υγρού χύδην, εμπορευματοκιβωτίων, σιτηρών, κάρβουνου, και χάλυβα.

## Φωτογραφίες

Muuga Grain Terminal 12 05 2005.jpg|Τερματικό σιτηρών
Port of Muuga Headquarters May 2005.jpg|Η έδρα
Solidarnosc Stern Muuga 30 July 2005.jpg|Πρώτο πλοίο στον τερματικό σταθμό άνθρακα του Μούουγκα


## Παραπομπές



## Εξωτερικοί σύνδεσμοι

* Λιμάνι Μούουγκα  στη σελίδα του Λιμανιού του Τάλιν
* Τερματικό εμπορευματοκιβωτίων του Μούουγκα 
* Τερματικό άνθρακα του Μούουγκα 
* Τερματικό σιτηρών του Μούουγκα

Κατηγορία:Εσθονία
Κατηγορία:Λιμένες της Ευρώπης
Μουσικό Σχολείο Τσαϊκόφσκι, Ερεβάν

Το **Δευτεροβάθμιο Μουσικό Σχολείο Τσαϊκόφσκι** ( ), είναι ένα σχολείο της δευτεροβάθμιας εκπαίδευσης στο Ερεβάν της Αρμενίας. Το σχολείο άνοιξε το 1939. Σήμερα έχει περίπου 600 μαθητές, οι οποίοι εγγράφονται για 12ετή εκπαίδευση, ενώ στην διάρκεια ων σπουδών τους λαμβάνουν 2 πιστοποιητικά γενικής και επαγγελματικής εκπαίδευσης. Πάνω από το 70 τοις εκατό των αποφοίτων του σχολείου φοιτούν ταυτόχρονα και στο Κρατικό Ωδείο του Ερεβάν .

## Ιστορία και οργάνωση
μικρογραφία| Ένα μνημείο έξω από το σχολείο
Το σχολείο ιδρύθηκε στις 19 Απριλίου 1939 και δύο χρόνια αργότερα πήρε το όνομά του από τον Πιότρ Ιλίτς Τσαϊκόφσκι . Μέχρι το 1975, 665 απόφοιτοι του σχολείου τους είχαν απονεμηθεί βραβεία. Το 1982, ένα γλυπτό που παρίστανε τον Τσαϊκόφσκι (από τους αρχιτέκτονες Yervand Γκογκχαμπασιάν και Τζίμ Κοροσιάν) ανεγέρθηκε στο μπροστινό μέρος του σχολικού κτιρίου. Έπειτα από την Αρμενική ανεξαρτησία (το 1991), το σχολείο ανακαινίστηκε υπό την αιγίδα του ιδρύματος Hayastan All-Armenian. 

Αποτελείται από τμήματα εκμάθησης πιάνου, βιολιού, τσέλου, βιόλας, κοντραμπάσου, άρπας, ορείχαλκου, καθώς και γενικής μουσικής εκπαίδευσης. Εκτός από το βασικό πρόγραμμα σπουδών του σχολείου, το σχολείο διαθέτει παιδική χορωδία, ορχήστρα και μια μπάντα, η οποία αποτελείται από μικρότερες συμφωνικές, τζαζ και μπρούτζινες μπάντες. 

## Διάταξη του κτιρίου
Το κεντρικό κτίριο έχει αναβαθμιστεί πλήρως. Το γυμναστήριο και η αίθουσα συναυλιών έχουν ανακατασκευαστεί, ενώ στο πρώτο έχει δημιουργηθεί αρκετός χώρος για μουσικούς και θεατές. Επίσης κατασκευάστηκαν ειδικά δωμάτια για την συμφωνική μπάντα, την τζαζ μπάντα, το συγκρότημα μπρούτζινων πνευστών, το σύνολο βιολιού και τη χορωδία του σχολείου.  

## Αξιοσημείωτοι απόφοιτοι
[μικρογραφία| Ο συνταγματάρχης [Armen Poghosyan (στρατιωτικός μουσικός)|Άρμεν Πογκοσιάν, Ανώτερος Στρατιωτικός Διευθυντής του Συγκροτήματος του Γενικού Επιτελείου των Ενόπλων Δυνάμεων της Αρμενίας .]]

* Anahit Nersesyan
* Άρα Τοροσιαν
* Araksi Sarian-Harutunian
* Geghuni Chitchian
* Jean Ter-Merguerian
* Medea Abrahamyan
* Σεργκέι Σμαμπτιάν
* Ρούμπεν Αχαρονιάν
* Βαχάνγκ Χαραπεντάν
* Σοφία Μελικιάν
* Τιγράν Χαμασάν
* Άρμεν Πογκοσιάν

## Παραπομπές

Κατηγορία:Αρμενία
Κατηγορία:Μουσική
Κατηγορία:Σχολεία στην Αρμενία
Εγκυκλοπαίδειες στην Εσπεράντο

Οι **εγκυκλοπαίδειες στην Εσπεράντο** (εσπεράντο: *Enciklopedija de Esperanto*) είναι εγκυκλοπαίδειες γραμμένες στην γλώσσα Εσπεράντο. Έχουν γίνει πολλές διαφορετικές προσπάθειες δημιουργίας εγκυκλοπαίδειας όλων των θεμάτων της γλώσσας Εσπεράντο.

## Ιστορία
Το 1913, ο Πέτρο Στόγιαν πρότεινε την *Παγκόσμια Εγκυκλοπαίδεια Μονογραφίας* (εσπεράντο: *Universala Slipa Enciklopedio*), η οποία θα δημοσιεύονταν συνεχώς με ξεχωριστές μονογραφίες για κάθε θέμα. Οι πρώτες πέντε μονογραφίες ("*Η εγκυκλοπαίδεια και το μέλλον της*", "*Η κινηματογραφική θεωρία εγκαίρως*", ο ύμνος "*Λα Εσπέρο*", "*Μεταγραφή των σωστών ονομάτων*" και "*Gathering*" (προφ. *Γκάδερινγκ*, Συγκέντρωση), ένα ποίημα του Λ. Λεβενζόν, δημοσιεύθηκαν σε αυτό το χρονικό διάστημα.

Το 1917, ο Βλάντιμιρ Σζμούρλο δημοσίευσε μια άλλη εγκυκλοπαίδεια στην Αγία Πετρούπολη όπου ονόμασε *Ariadne's Thread* (*Μίτος της Αριάδνης*), με μερικές αναφορές ως "*Μια πρώτη προσπάθεια μιας Εσπεράντο Εγκυκλοπαίδειας*." Οι πρώτες σελίδες (1 με 88) τυπώθηκαν στη Ρίγα. Λόγω στρατιωτικών συνθηκών, οι επόμενες σελίδες του βιβλίου εμφανίζονταν σπάνια, μόνο μετά το γράμμα «Ε» και με πολύ σύντομο περιεχόμενο.

## ''Enciklopedio de Esperanto''
Από το 1933-34, η *Εγκυκλοπαίδεια στην Εσπεράντο*, μια εγκυκλοπαίδεια της Εσπεράντο κοινότητας, εμφανίστηκε σε δύο εκδόσεις του *Literatura Mondo* (*Λιτερατούρα Μόντο*, Παγκόσμια Λογοτεχνία) στη Βουδαπέστη. Η ανατύπωση εκδόθηκε στην Ουγγαρία από την Ουγγρική Ένωση Εσπεράντο το 1979 και το 1986. Η πλειοψηφία των πρωτότυπων άρθρων αυτής της εγκυκλοπαίδειας έχουν μετατραπεί σε άρθρα της Βικιπαίδειας για την Βικιπαίδεια στα Εσπεράντο.

## ''Enciklopedio Kalblanda''
Το 1996, ιδρύθηκε από τον Στέφεν Καλμπ, η *Enciklopedio Kalblanda* (*Εγκυκλοπαίδεια του Καλμπ*), μια διαδικτυακή Εσπεράντο εγκυκλοπαίδεια. Ο Καλμπ επιμελήθηκε την εγκυκλοπαίδεια μέχρι το 2001, όταν τελικά δώρισε και τα 139 άρθρα της εγκυκλοπαίδειάς του στην Βικιπαίδεια στα Εσπεράντο.

## Βικιπαίδεια στα Εσπεράντο
Το 2001, κυκλοφόρησε η Βικιπαίδεια στα Εσπεράντο και είναι σήμερα η πιο εκτεταμένη Εσπεράντο εγκυκλοπαίδεια. Ορισμένα άρθρα σχετικά με το κίνημα της Εσπεράντο βασίζονται στην *Enciklopedio de Esperanto*.

## Παραπομπές



## Εξωτερικοί σύνδεσμοι

* 30x30εσThe ''Encyclopedia of Esperanto'', η Εγκυκλοπαίδεια στην Εσπεράντο του 1933&#x2013;34 (*Encyclopedia of Esperanto)* στην αρχική της μορφή
* Βικιπαίδεια στα Εσπεράντο (Vikipedio)

Κατηγορία:Εγκυκλοπαίδειες
Κατηγορία:Εσπεράντο
Κατερίνα Κοντοχριστοπούλου

Η **Κατερίνα Κοντοχριστοπούλου** είναι Ελληνίδα ξιφομάχος και πρωταθλήτρια Ελλάδας στο ξίφος ασκήσεως. Συμμετείχε στο αγώνισμα του ξίφους ασκήσεως στους Θερινούς Ολυμπιακούς Αγώνες το 2016. Ηττήθηκε στη φάση των 64 από την Ντο Τσι Άνχ του Βιετνάμ και δεν προκρίθηκε.

Το 2014 συμμετείχε στο Παγκόσμιο Πρωτάθλημα Ξίφος Ασκήσεων στο Μπόχουμ της Γερμανίας. Η Ελληνίδα πρωταθλήτρια στη φάση των 64 κέρδισε με 11-10 τη Ρωσίδα Μαρτιάνοβα, που είχε κατακτήσει το χάλκινο μετάλλιο στους Ολυμπιακούς Αγώνες Νέων στο Nanjing. Αν και στη φάση των 32 έχασε με 15-11 από την Ιταλίδα Ροσίνι, πιστεύεται ότι έκανε την υπέρβαση για την ελληνική αποστολή. Πρέπει να σημειωθεί πως είχε σημειώσει δύο νίκες στους ομίλους.

Έχει κατακτήσει επτά φορές το Πανελλήνιο Πρωτάθλημα στο ατομικό αγώνισμα του ξίφους ασκήσεως. Έχει κατακτήσει επίσης πλήθος Πανελλήνιων πρωταθλημάτων στο ομαδικό αγώνισμα του ξίφους ασκήσεως, με τον Α.Ο.Ξ. Αιγάλεω.

## Παραπομπές


Κατηγορία:Ελληνίδες αθλήτριες της ξιφασκίας
Πινακιανό Λασιθίου

Το **Πινακιανό** είναι μικρός ορεινός οικισμός της Κοινότητας Λαγού του Δήμου Οροπεδίου Λασιθίου και της τέως Επαρχίας Λασιθίου στην Περιφερειακή Ενότητα Λασιθίου της Κρήτης σε υψόμετρο 830 μέτρα. 

Το Πινακιανό διαθέτει τρεις εκκλησίες, την Εκκλησία των Εισοδίων της Θεοτόκου, του Άγιου Τίτου και του Αφέντη Χριστού στο νεκροταφείο. Επίσης διαθέτει μια ταβέρνα, ένα καφενείο και ένα πολιτιστικό σύλλογο. Ως οικισμός αναφέρεται επίσημα το 1925 με το ΦΕΚ 27Α - 31/01/1925 να προσαρτάται στην τότε κοινότητα Τζερμιάδων. Στην απογραφή του 2011 ο πληθυσμός του Πινακιανού ήταν 19 κάτοικοι.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Οροπεδίου Λασιθίου
Ουτοπία, παραμύθι για ενήλικες (ταινία)

Η  ελληνική ταινία ***Ουτοπία, παραμύθι για ενήλικες*** είναι μια βωβή κοινωνική κομεντί που γυρίστηκε το 2015, ασπρόμαυρη, στα χνάρια του γαλλικού *[[The Artist|The artist]]* του Μισέλ Χαζαναβίσιους.

## Πληροφορίες ταινίας
Είναι το κινηματογραφικό ντεμπούτο του Νίκου Κουρού που έγραψε το σενάριο, σκηνοθέτησε και πρωταγωνίστησε. Γυρισμένη σε άσπρο και μαύρο και με το στιλιζάρισμα των κλασικών βωβών ταινιών, η *Ουτοπία* είναι ένα συμβολικό παραμύθι με κοινωνικοπολιτικές προεκτάσεις, που σχολιάζει με κωμικοτραγικό τρόπο την ανθρωπιστική κρίση όπως αυτή δημιουργείται από την παντοκρατορία των τραπεζών και των ανθρώπων που επωφελούνται από το χρηματοπιστωτικό σύστημα εις βάρος των υπολοίπων. Πρόκειται για την πρώτη βωβή ταινία που γυρίζεται στην Ελλάδα τα τελευταία 80 χρόνια και επιχειρεί να ανασκευάσει δημιουργικά το κινηματογραφικό λεξικό από τις βωβές ελληνικές ταινίες της δεκαετίας του 1920-1930 με σύγχρονα οπτικά εφέ και κωμικά γκαγκς.

Η ταινία προβλήθηκε στους κινηματογράφους τον Μάρτιο του 2017. 

## Διανομή

* Νίκος Κουρού ως Αχιλλέας
* Γιώργος Κοντορίκος ως ανθρωπάκι
* Κωνσταντίνος Ιωαννίδης ως αφεντικό
* Πίστη Κρυσταλίδου ως Ρόζα
* Σάκης Τριανταφύλλου ως αρχηγός

## Παραπομπές


## Πηγές

* Ουτοπία (Utopia, An Adult's FairyTale) (2016) - More Info
* IMDB
* FREE CINEMA
* WORDLFILMPRESENTATION

Κατηγορία:Ελληνικές ταινίες της δεκαετίας 2010
Κατηγορία:Ταινίες του 2015
Μικρό Παλλάδιο Ροδόπης

Το **Μικρό Παλλάδιο** είναι πεδινό χωριό της Θράκης στην Περιφερειακή Ενότητα Ροδόπης το οποίο βρίσκεται στα δυτικά της πεδιάδας της Κομοτηνής με υψόμετρο 20 μέτρων, σε απόσταση 17 χιλιομέτρων Δ.-ΝΔ. από το κέντρο της πόλης, 10 χιλιομέτρων ΝΑ. από τον Ίασμο (έδρα του δήμου) και 38 χιλιομέτρων Α.-ΝΑ. από την Ξάνθη. Αναφέρεται επίσημα ως ξεχωριστός οικισμός το 1961 να απογράφεται στην τότε κοινότητα Αμβροσίας. Σύμφωνα με το Πρόγραμμα «Καλλικράτης» μαζί με την Αμβροσία και το Παλλάδιο αποτελούν την τοπική κοινότητα Αμβροσίας που υπάγεται στη δημοτική κοινότητα Ιάσμου του Δήμου Ιάσμου και σύμφωνα με την απογραφή του 2011 απογράφονται 60 κάτοικοι.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Ιάσμου
Κατηγορία:Πομακοχώρια
Ιούστος Αλεξανδρείας

Ο **Ιούστος** ήταν ο 6ος Πάπας και Πατριάρχης της Αλεξανδρείας.

Ο Ιούστος ήταν ένας έντιμος και μορφωμένος άνδρας πριν από τη χειροτονία του. Βαπτίστηκε από τον Άγιο Μάρκο Α΄ τον Ευαγγελιστή, μαζί με τον πατέρα του, τη μητέρα του και άλλους.  Ο Άγιος Μάρκος (1ος πατριάρχης) τον διόρισε επίσης ως τον πρώτο διοικητή της Κατηχητικής Σχολής της Αλεξάνδρειας .Ο Ανιανός, ο 2ος πατριάρχης, τον χειροτόνησε διάκονο, μετά ιερέα και τον διόρισε για να κηρύττει και να διδάσκει τους ανθρώπους. Επιλέχθηκε ως πατριάρχης για να διαδεχθεί τον Πρίμο (5ο πατριάρχη). Ποίμανε τον λαό του με την καλύτερη φροντίδα, για δέκα χρόνια. Απεβίωσε στις 12 του μήνα Παόνι 129 μ.Χ., στο 16ο έτος της βασιλείας του Αδριανού.

## Βιβλιογραφικές αναφορές


Κατηγορία:Χριστιανοί άγιοι του 2ου αιώνα
Κατηγορία:Πατριάρχες Αλεξανδρείας και πάσης Αφρικής
Αγριππίνος Αλεξανδρείας

Ο **Αγρίππινος** ήταν ο 10ος Πάπας και Πατριάρχης Αλεξανδρείας.

Όταν απεβίωσε ο Πατριάρχης Κελαδίων, ο επίσκοπος Αγριππίνος επιλέχθηκε ως Πατριάρχης από τον λαό και τους κληρικούς της Αλεξάνδρειας.

Σύμφωνα με την κοπτική παράδοση, ο Άνμπα Αγριππίνος δεν κατείχε άργυρο ή χρυσό, εκτός από αυτά που κάλυπταν τις βασικές προσωπικές του ανάγκες. 

Ο Aγριππίνος απεβίωσε μετά από μία πατριαρχεία 12 ετών. Εορτάζεται την 5η ημέρα του μήνα Μεσίρ στο Κοπτικό *[[Συναξάριο]]ν*. 

## Βιβλιογραφικές αναφορές


## Πηγές
* 978-977-424-757-6 
* Atiya, Aziz S. *Η Κοπτική Εγκυκλοπαίδεια* . Νέα Υόρκη: Macmillan Publishing Co., 1991.ISBN&nbsp;

## Εξωτερικοί σύνδεσμοι
* Η επίσημη ιστοσελίδα του Κοπτικού Ορθόδοξου Πάπα της Αλεξάνδρειας και του Πατριάρχη Όλης της Αφρικής για την Αγία Έδρα του Αγίου Μάρκου του Αποστόλου
* Κοπτικά έγγραφα στα γαλλικά

Κατηγορία:Χριστιανοί άγιοι του 2ου αιώνα
Κατηγορία:Πατριάρχες Αλεξανδρείας και πάσης Αφρικής
Ασπασία (ιατρός της αρχαιότητας)

Η **Ασπασία** (4ος. αιώνας μ.Χ.) ήταν (πιθανώς) Ελληνίδα που εργάστηκε στον τομέα της γυναικολογίας και της μαιευτικής. Δεν πρέπει να συγχέεται με την Ασπασία από τη Μίλητο.

## Έργο
Δεν υπάρχουν διαθέσιμα έργα για τη ζωή της *Ασπασίας.* Στα τέλη του 6ου αιώνα μ.Χ., ο Αέτιος ο Αμιδηνός παρουσίασε το ιατρικό της έργο στη συλλογή του. Το 16ο βιβλίο του που συνοψίζει τη γνώση της γυναικολογίας και της μαιευτικής περιέχει δεκατέσσερα κεφάλαια από την Ασπασία, τα οποία είτε αποτελούν αντιγραφή του έργου της είτε περιγραφή του.

Σύμφωνα με τον Αέτιο τον Αμιδηνό, η Ασπασία ασχολήθηκε με την ανάπτυξη και εφαρμογή αλοιφών και επιθεμάτων αλλά και πραγματοποίησε εγχειρήσεις στην ειδικότητά της. Επίσης αναφέρει επι λέξει τις οδηγίες τις για μαίες σχετικά με την αντιμετώπιση της αντιστροφής της μήτρας.

## Παραπομπές


## Βιβλιογραφία
* Renate Strohmeyer: *Λεξικό των φυσικών επιστημόνων και γυναικών της Ευρώπης* . Verlag Harri Deutsch, ISBN 3-8171-1567-9, σελ.&nbsp;27
* Τσούκαλας Γρηγόριος, Σγκάντζος Μάρκος: *Ασπασία και Κλεοπάτρα Μετροδώρα, Δύο Μεγάλες Γυναικείες Γιατροί - Χειρουργοί στην Πρώιμη Βυζαντινή Εποχή.* Σε: *Εφημερίδα της καθολικής χειρουργικής.* Τόμος 4, αριθμός 3, 2016, σελ. 55, doi   ( PDF).

Κατηγορία:Αρχαίοι Έλληνες ιατροί
Κλεοπάτρα Καμπούγκου Κεντάρο

Η **Κλεοπάτρα Καμπούγκου Κεντάρο** (*Cleopatra Kambugu Kentaro*, 1984) είναι ακτιβίστρια για τα ανθρώπινα δικαιώματα και τρανσέξουαλ γυναίκα από την Ουγκάντα. Εμφανίστηκε στο βραβευμένο ντοκιμαντέρ μεγάλου μήκους του 2016 *The Pearl of Africa*.

## Βιογραφία
Η Κένταρο μεγάλωσε με 11 αδέλφια και πιστώνει τον πατέρα της για την ανατροφή των παιδιών του με την ικανότητα «να εκφραστούν χωρίς φόβο και με ελευθερία». Η Κένταρο απέκτησε πτυχίο BSc. στον τομέα της γεωργίας (παθολογία καλλιεργειών, βιοτεχνολογία και γενετική ) στο Makerere University Kampala College of Agricultural and Environmental Sciences. Άρχισε να αμφισβητεί την ταυτότητα του φύλου της κατά τη διάρκεια των σπουδών της στο πανεπιστήμιο, μελετώντας πρώτα τις αντιλήψεις του μη διττού φύλου σε διαφορετικούς πολιτισμούς μέσω της βιβλιοθήκης και του Διαδικτύου. Στη συνέχεια, περίπου 23 ετών, άρχισε να ανακαλύπτει την ΛΟΑΤ κοινότητα στην Ουγκάντα. Πριν βρει την επιτυχία, αναγκάστηκε να εγκαταλείψει την πατρίδα της την Ουγκάντα εξαιτίας του γεγονότος πως εκεί η ομοφυλοφιλία ήταν παράνομη, βρίσκοντας καταφύγιο στην Κένυα. Υποστήριξε δημόσια την ταυτότητά της ως τρανσέξουαλ το 2013 στο εξώφυλλο της μεγαλύτερης εφημερίδας τσέπης της Ουγκάντα, το Red Pepper. Αυτό συνέβη μία εβδομάδα μετά την έγκριση του νόμου κατά της ομοφυλοφιλίας της Ουγκάντα στις 20 Δεκεμβρίου 2013 στο κοινοβούλιο της Ουγκάντα.

## The Pearl of Africa
Η Κλεοπάτρα Καμπούγκου Κένταρο άρχισε να μοιράζεται την ιστορία της στην δημοφιλή διαδικτυακή σειρά The Pearl of Africa, η οποία προσαρμόστηκε σε ένα ντοκιμαντέρ μεγάλου μήκους που έκανε πρεμιέρα στις 30 Απριλίου 2016 στο Hot Docs Canadian International Documentary Film Festival.  Στο Pearl of Africa*, η* Κένταρο πραγματοποιεί "ένα οικείο ταξίδι πέρα από τους διττούς περιορισμούς για να ανακαλύψει την ταυτότητά της", μια διαδικασία που σημείωσε ως δύσκολη ενάντια στους αφρικανικούς κανόνες της αρρενωπότητας.  Ο σκηνοθέτης Jonny Von Wallström ακολούθησε την Κλεοπάτρα και την σχέση της ονόματι Νέλσον για 18 μήνες, κατά τη διάρκεια της οποίας η Κένταρο εργάστηκε για να βελτιώσει την ευημερία της κοινότητας LGBT της Ουγκάντα παρά τις αυξανόμενες διακρίσεις.

## Καριέρα
Η Κένταρο εργάζεται ως διαχειρίστρια επιχορηγήσεων για την Πρωτοβουλία Σεξουαλικής Υγείας και Δικαιωμάτων της Ανατολικής Αφρικής (UHAI EASHRI), υποστηρίζοντας τη σεξουαλικότητα, την υγεία και τα ανθρώπινα δικαιώματα των μειονοτήτων. Υπερασπίζεται την ανοιχτή συζήτηση για το φύλο και τη σεξουαλικότητα στην Αφρική, παρά τη δυσφορία που σημειώνει σχετικά με το σεξ. Εργάζεται επίσης για ένα MSc. στη Μοριακή Βιολογία και Βιοτεχνολογία από το Makerere University College of Veterinary Medicine Animal Resources and Biosecurity. Έχει εργαστεί σε πολλά διαφορετικά πρότζεκτ με το Εθνικό Κέντρο Βιοτεχνολογίας και το Εθνικό Ινστιτούτο Γεωργικών Πόρων, εστιάζοντας κυρίως στη μοριακή βιολογία των φρούτων ματόκε και μανιόκα , με στόχο την ανακούφιση της φτώχειας και του λιμού.

## Παραπομπές


Κατηγορία:Ακτιβιστές δικαιωμάτων ΛΟΑΤ
Κατηγορία:Ακτιβιστές δικαιωμάτων διεμφυλικών ατόμων
Κατηγορία:Τρανς άτομα
Ιουλιανός Αλεξανδρείας

Ο **Ιουλιανός** ήταν ο 11ος Πάπας και Πατριάρχης της Αλεξανδρείας.

Ο Ιουλιανός ήταν γνωστός ως σοφός ιερέας, που μελετούσε τη Βίβλο και «περπατούσε στον δρόμο της αγνότητας και της ησυχίας». Μία σύνοδος επισκόπων, μαζί με τους λαϊκούς, στην πόλη της Αλεξάνδρειας της Αιγύπτου, τον διόρισαν Πατριάρχη. Συνέθεσε ομιλίες και κηρύγματα στις εορτές των αγίων. Ο Πατριάρχης δεν παρέμενε πάντα σε αυτή την πόλη, αλλά έφευγε από εκεί κρυφά και χειροτονούσε ιερείς σε κάθε μέρος, όπως είχε κάνει ο Άγιος Μάρκος Α΄ ο Ευαγγελιστής και 1ος Πατριάρχης Αλεξανδρείας. 

Μετά από μία πατριαρχεία δέκα ετών, ο Ιουλιανός απεβίωσε στις 8 του μήνα Παρεμάτ ή στις 12 του μήνα Μπάμπα. Εορτάζεται στο Κοπτικό *[[Συναξάριο]]ν* την 8η ημέρα του Παρεμάτ. 

## Παραπομπές


## Βιβλιογραφικές αναφορές
* 978-977-424-757-6 
* Atiya, Aziz S. *Η Κοπτική Εγκυκλοπαίδεια* . Νέα Υόρκη: Macmillan Publishing Co., 1991.ISBN&nbsp;

## Εξωτερικοί σύνδεσμοι
* Η επίσημη ιστοσελίδα του Κοπτικού Ορθόδοξου Πάπα της Αλεξάνδρειας και του Πατριάρχη Όλης της Αφρικής για την Αγία Έδρα του Αγίου Μάρκου του Αποστόλου
* Κοπτικά έγγραφα στα γαλλικά

Κατηγορία:Χριστιανοί άγιοι του 2ου αιώνα
Κατηγορία:Πατριάρχες Αλεξανδρείας και πάσης Αφρικής
Τζέρι Έλσγουορθ

**Η Jeri Janet Ellsworth** (γεν. 14 Αυγούστου 1974) είναι Αμερικανίδα επιχειρηματίας και σχεδιάστρια και εφευρέτης τσιπ υπολογιστών. Κέρδισε φήμη το 2004 με τη δημιουργία ενός πλήρους συστήματος Commodore 64 σε ένα τσιπ που βρίσκεται μέσα σε ένα χειριστήριο, που ονομάζεται C64 Direct-to-TV . Το χειριστήριο έχει τη δυνατότητα να "τρέξει" 30 βιντεοπαιχνίδια που παίζονταν από τις αρχές της δεκαετίας του 1980. Στο αποκορύφωμά του, πουλήθηκαν πάνω από 70.000 μονάδες σε μία μέρα.

Η Ellsworth ίδρυσε την εταιρεία CastAR (πρώην Technical Illusions) το 2013 και παρέμεινε στην εταιρεία μέχρι το κλείσιμό  της στις 26 Ιουνίου 2017. Στα τέλη του 2014, μετακόμισε από το Σιάτλ στο Mountain View της Καλιφόρνια μαζί με την ομάδα CastAR.

Η Ellsworth δημιούργησε αυτοσχέδια τσιπ ημιαγωγών στο σπίτι, και παρουσίασε αυτή της την δουλειά σε βίντεο στην σειρά (με δύο μέρη)  «Cooking with Jeri».

## Παραπομπές


Κατηγορία:Εφευρέτριες
Γυναίκες στις επιστήμες μηχανικών

μικρογραφία|Συνεδρία του διοικητικού συμβουλίου της Εταιρείας Μηχανικών Γυναικών του 1953
Οι **γυναίκες** συχνά υποεκπροσωπούνται στον ακαδημαϊκό και επαγγελματικό τομέα των επιστημών της μηχανικής, ωστόσο πολλές γυναίκες έχουν συνεισφέρει στους διάφορους τομείς τους ιστορικά και σήμερα. Αρκετοί οργανισμοί και προγράμματα έχουν δημιουργηθεί για να κατανοήσουν και να ξεπεράσουν αυτήν την ανισότητα των φύλων. Υπάρχει ωστόσο και η απόψη πως η ανισότητα της εκπροσώπησης των δύο φύλων οφείλεται στην διαφορετικότητά τους σε ότι αφορά στα ταλέντα τους. Αν και το χάσμα των φύλων στο σύνολό του μειώνεται, εξακολουθεί να υπάρχει ένα αυξανόμενο χάσμα μεταξύ λευκών και μη γυναικών. Τα στερεότυπα του φύλου, τα χαμηλά ποσοστά των γυναικών φοιτητών μηχανικής και η κουλτούρα στον χώρο της μηχανικής είναι παράγοντες που συμβάλλουν στην τρέχουσα κατάσταση της μεγαλύτερης εκπροσώπησης των ανδρών στον τομέα της μηχανικής.

Η ιστορία των γυναικών ως σχεδιαστών και κατασκευαστών μηχανών και κατασκευών προηγείται της εξέλιξης της μηχανικής ως επαγγέλματος. Πριν από τη δημιουργία του όρου « μηχανικός » τον 11ο αιώνα, οι γυναίκες είχαν συμβάλει στην τεχνολογική πρόοδο των κοινωνιών σε όλο τον κόσμο. Μέχρι τον 19ο αιώνα, οι γυναίκες που συμμετείχαν σε μηχανικές εργασίες είχαν συχνά ακαδημαϊκή κατάρτιση στα μαθηματικά ή τις επιστήμες. Η Ada Lovelace εκπαιδεύτηκε ιδιωτικά στα μαθηματικά πριν ξεκινήσει τη συνεργασία της με τον Charles Babbage στον αναλυτικό κινητήρα που θα της κέρδισε τον χαρακτηρισμό του «πρώτου προγραμματιστή υπολογιστών». Στα πρώτα χρόνια του 20ού αιώνα, μεγαλύτερος αριθμός γυναικών άρχισαν να γίνονται δεκτοί σε προγράμματα μηχανικής, αλλά γενικά θεωρούνταν ανωμαλίες από τους άνδρες στα τμήματα τους.

## Παραπομπές


Κατηγορία:Επιστήμες Μηχανικών
Μηχανικοι
Τακσίμ (πολιτική)

μικρογραφία|Γκράφιτι που γράφει "Τακσίμ" σε τοίχο της Λευκωσίας, στα τέλη της δεκαετίας του 1950
**Τακσίμ** (, "διαίρεση") λέγεται ο στόχος των Τουρκοκυπρίων που υποστήριζαν την διαίρεση της Κύπρου σε τουρκικό και ελληνικό μέρος, μια έννοια που πρότεινε από το 1957 ο δρ. Φαζίλ Κιουτσούκ.

Ο τουρκικός εθνικισμός στην Κύπρο αναπτύχθηκε κυρίως ως απάντηση στον ελληνικό εθνικισμό και την επιθυμία για την ένωση του νησιού με την Ελλάδα. Αρχικά, οι Τουρκοκύπριοι ήταν υπέρ της συνέχισης της Βρετανικής κυριαρχίας. Ωστόσο, είχαν θορυβηθεί από τις ελληνοκυπριακές αξιώσεις για την ένωση, καθώς έβλεπαν την ένωση της Κρήτης με την Ελλάδα που οδήγησε στην έξοδο των Τουρκοκρητικών, ως προηγούμενο που έπρεπε να αποφευχθεί, λαμβάνοντας μια στάση υπέρ της διαίρεσης ως απάντηση στη δραστηριότητα του ΕΟΚΑ. 

Οι τουρκοκύπριοι είδαν τους εαυτούς τους ως ξεχωριστή εθνότητα στο νησί και πίστευαν στο δικαίωμα τους για αυτοδιάθεση από τους Ελληνοκύπριους. Εν τω μεταξύ, στη δεκαετία του 1950, ο τουρκοκύπριος ηγέτης Αντνάν Μεντερές θεώρησε την Κύπρο "προέκταση της Ανατολίας", απέρριψε τη διχοτόμηση της Κύπρου με βάση την εθνοτική σύσταση και υποστήριξε την προσάρτηση του νησιού από την Τουρκία. Τα εθνικιστικά συνθήματα επικεντρώνονταν στην ιδέα ότι η Κύπρος είναι τουρκική και το κυβερνών κόμμα κήρυξε την Κύπρο μέρος της τουρκικής πατρίδας και ζωτικής σημασίας για την ασφάλεια της.

Αφού έγινε συνειδητοποιημένο ότι οι τουρκοκύπριοι αποτελούσαν μόνο το 20% και η προσάρτηση δεν ήταν η κατάλληλη λύση, η εθνική πολιτική άλλαξε υπέρ της διχοτόμησης. Το σύνθημα "Διχοτόμηση ή Θάνατος" χρησιμοποιήθηκε συχνά σε τουρκοκυπριακές και τουρκικές διαμαρτυρίες στα τέλη της δεκαετίας του 1950 και καθ'όλη τη δεκαετία του 1960. Αν και μετά τα συνέδρια της Ζυρίχης και του Λονδίνου η Τουρκία φαινόταν ότι άρχιζε να αποδέχεται την ύπαρξη του κυπριακού κράτους και απομακρυνόταν από την πολιτική διχοτόμησης του νησιού, ο στόχος των Τούρκων και Τουρκοκυπρίων ηγετών συνέχισε να είναι η δημιουργία τουρκικού κράτους στο βόρειο τμήμα του νησιού.

## Δείτε επίσης

* Κυπριακό ζήτημα
* Τουρκική εισβολή στην Κύπρο
* Τουρκική Δημοκρατία της Βόρειας Κύπρου

## Παραπομπές

Κατηγορία:Εθνικιστικά κινήματα στην Ευρώπη
Κατηγορία:Κυπριακό πρόβλημα
Μάξιμος Αλεξανδρείας

Ο Πάπας **Μάξιμος** της Αλεξανδρείας ήταν 15ος Πάπας και Πατριάρχης Αλεξάνδρειας. Εορτάζεται στο Κοπτικό *[[Συναξάριο|Συναξάριον]]* την 14η ημέρα του μήνα Μπαραμούντα (22 Απριλίου) και από τους Ρωμαίους στις 27 Δεκεμβρίου.

Διαδέχθηκε τον Διονύσιος το 264. Έπειτα από πατριαρχεία 18 ετών τον Μάξιμο διαδέχθηκε ο Θεωνάς.

## Βιβλιογραφικές αναφορές
; Γενικές
* Anba Maximus Ο δέκατος πέμπτος Πάπας της Αλεξάνδρειας. 
* 978-977-424-757-6 
* Atiya A. S. Maximus of Alexandria // The Coptic Encyclopedia. Vol. 5. 1991. — P. 1574—1575.
* Зайцев Д. В. Максим // Православная энциклопедия. — М. : Церковно-научный центр «Православная энциклопедия», 2016. — Т. XLIII : «Максим — Маркелл I». — С. 17-18. — 752 с. — 30 000 экз. — ISBN 978-5-89572-049-3.

; Ειδικές


## Εξωτερικοί σύνδεσμοι
* Κοπτικά έγγραφα στα γαλλικά

Κατηγορία:Χριστιανοί άγιοι του 3ου αιώνα
Κατηγορία:Πατριάρχες Αλεξανδρείας και πάσης Αφρικής
Θεωνάς Αλεξανδρείας

Ο Πάπας **Θεωνάς** της Αλεξανδρείας ήταν ο 16ος Πάπας και Πατριάρχης της Αλεξάνδρειας, που αρχιεράτευσε από το 282 έως το 300.

Ο Θεωνάς ήταν ένας λόγιος, που έκτισε μία εκκλησία στην Αλεξάνδρεια της Αιγύπτου αφιερωμένη στο όνομα της Παναγίας ως Θεοτόκου.

Μέχρι την εποχή του οι πιστοί προσεύχοντο και εκτελούσαν τις υπηρεσίες τους σε σπίτια και σπηλιές για τον φόβο των εθνικών. Ο Πάπας Θεωνάς αντιμετώπισε αυτά με σύνεση και ηπιότητα, για να επιτύχει αυτό που ήθελε να κάνει. Μετέστρεψε πολλούς από αυτούς στο να πιστέψουν στον Ιησού Χριστό και τους βάπτισε.

Βάπτισε τον πρώτο χρόνο της πατριαρχείας του τον Πέτρο, που τον διαδέχθηκε στον αποστολικό θρόνο του Αγίου Μάρκου ως 17ος Πάπας. Λέγεται ότι χειροτόνησε τον Πέτρο ως αναγνώστη σε ηλικία πέντε ετών, μετά τον προήγαγε σε διάκονο στην ηλικία των δώδεκα ετών και έπειτα σε ιερέα στα δεκαέξι. Ο Πέτρος Α΄ έγινε άγιος. 

Την εποχή αυτού του Πατριάρχη ένας άνδρας με το όνομα Σαβέλλιος εμφανίστηκε στην Αλεξάνδρεια, ο οποίος δίδασκε ότι ο Πατέρας, ο Υιός και το Άγιο Πνεύμα είναι ένα πρόσωπο. Ο Θεωνάς τον αφόρισε και ακύρωσε την αίρεσή του με πειστικές αποδείξεις.

## Παραπομπές


## Βιβλιογραφικές αναφορές
* Άγιος Θεωνάς, 16ος Πάπας της Αλεξάνδρειας .
* Ο Θεωνάς στους Πατέρες τους αντίθετους στην Α΄ Σύνοδο της Νίκαιας

Κατηγορία:Πατριάρχες Αλεξανδρείας και πάσης Αφρικής
Φαζίλ Οντέρ

Ο **Φαζίλ Οντέρ** (Ομορφίτα, 1926 - 24 Μαΐου 1958) ήταν τουρκοκύπριος δημοσιογράφος ο οποίος αγωνίστηκε για την ειρήνη μεταξύ των ελληνικών και τουρκικών κοινοτήτων στην Κύπρο.

## Βιογραφία
Ο Φαζίλ Οντέρ γεννήθηκε στην Ομορφίτα το 1926. Ολοκλήρωσε το δημοτικό σχολείο, αλλά δεν κατάφερε να συνεχίσει στη δευτεροβάθμια εκπαίδευση για οικονομικούς λόγους. Στη συνέχεια, μαζί με τον αδελφό του Κεμάλ μαθήτευσε σε ένα μαγαζί που πουλούσε σαμάρια. Μετά την ολοκλήρωση της μαθητείας, άνοιξε ένα μαγαζί που πουλούσε σαμάρια μαζί με ένα συνεργάτη.

Από το 1949 και μετά, έγινε μέλος διάφορων συνδικαλιστικών οργανώσεων, συμπεριλαμβανομένης της Παγκύπριας Εργατικής Ομοσπονδίας. Το 1951, ξεκίνησε να εργάζεται στον Τουρκικό Λογοτεχνικό Σύνδεσμο. Ο Αϊχάν Χικμέτ, δικηγόρος εκπαιδευμένος στη Βρετανία, μαζί με τους Αχμέτ Μάλιο, Ντερβίς Καβάζογλου, Μεχμέτ Εντίσογλου και τον Οντέρ ίδρυσαν τον σύνδεσμο για την περαιτέρω εκπαίδευση τους στην πολιτική, οικονομία και ιδεολογία, αλλά και για να ενθαρρύνουν την διάδοση των ιδεών του σοσιαλισμού στα μέλη και μη μέλη με τις δραστηριότητές τους. Η οργάνωση επίσης υπηρέτησε ως κομβικό σημείο που επέτρεψαν στους κατοίκους να ακούσουν εκπομπές του Ράδιου Μόσχας, όπου ο τούρκος συγγραφέας Ναζίμ Χικμέτ εξορίστηκε από την Τουρκία.

Ο Οντέρ τελικά ίδρυσε μια εφημερίδα με τίτλο Inkılâpçı *(Επαναστάτης)* το 1955. Διορίστηκε συντάκτης, ενώ ο Αχμέτ Σαντί και ο Καβάζογλου έγιναν συντάκτες αρθρογραφώντας για την εφημερίδα. Δημοσίευσαν άρθρα για την κυπριακή εργατική τάξη και τάχθηκαν υπέρ της ενότητας των Ελληνοκυπρίων και Τουρκοκυπρίων, ωστόσο, μετά την δέκατη πέμπτη έκδοση της εφημερίδας, έκλεισε. Η εφημερίδα θεωρούταν απειλή για τους Βρετανούς, ενώ το ίδιο έτος έκλεισε και η εφημερίδα Νέος Δημοκράτης. Συνέβαλε στην ίδρυση της Παιδαγωγικής Ακαδημίας και της Γεωργικής Σχολής στην Κύπρο.

## Δολοφονία
Ο Οντέρ δολοφονήθηκε από μέλη της Τουρκικής Οργάνωσης Αντίστασης στις 24 Μαΐου 1958. Πιστεύεται ότι η διαταγή για την δολοφονία του ήρθε λόγω της απειλής που έφερε για τους εθνικιστές λόγω των σοσιαλιστικών του πεποιθήσεων και την στάση του κατά της διαίρεσης της Κύπρου, υποστηρίζοντας την ιδέα της ενωμένης Κύπρου.

Έχει αναφερθεί ότι, ενώ ο Οντέρ πυροβολήθηκε, η πρώτη σφαίρα δεν ήταν θανατηφόρα και σκοτώθηκε αφού προσπάθησε να ακινητοποιήσει σε ένα από τους δολοφόνους του, όταν ο δεύτερος δολοφόνος του τον μαχαίρωσε στην πλάτη. Η γυναίκα του Ζεχρά και η κόρη του Αϊσέ δεν κατάφεραν να παραστούν στην κηδεία. Μόνο η αδερφή του και δύο άλλοι συγγενείς κατάφεραν να παραστούν στην κηδεία. Οι συγγενείς του ακόμα δεν έχουν καταφέρει να επιβεβαιώσουν αν ο Οντέρ ήταν πράγματι το άτομο που τάφηκε στο τάφο που αναγράφει το όνομά του.

## Δείτε επίσης
* *[[İnkılâpçı|Inkılâpçı]]*
* Παγκύπρια Εργατική Ομοσπονδία
* Ανορθωτικό Κόμμα εργαζόμενου Λαού

## Παραπομπές
 

## Εξωτερικοί σύνδεσμοι

* Επίσημη ιστοσελίδα

Κατηγορία:Κύπριοι δημοσιογράφοι
Αχιλλάς Αλεξανδρείας

Ο **Αχιλλάς** ήταν ο 18ος Πατριάρχης της Αλεξάνδρειας, που αρχιεράτευσε από το 312 έως το 313.

Γεννήθηκε στην Αλεξάνδρεια της Αιγύπτου και ήταν γνωστός για τις γνώσεις και την ευσέβειά του. Γι' αυτό ο Πάπας Θεωνάς τον είχε χειροτονήσει ιερέα και τον διόρισε επικεφαλής της Κατηχητικής Σχολής της Αλεξάνδρειας μετά την αναχώρηση του Πιερίου. Προφανώς είχε υψηλή εκτίμηση για το έργο του στην ελληνική φιλοσοφία και τη θεολογική επιστήμη, καθώς ο Πάπας Αθανάσιος Α΄ τον περιέγραφε αργότερα με το τιμητικό «Αχιλλάς ο Μέγας». 

Όπως συνέστησε ο Πάπας Πέτρος Α΄, ενθρονίστηκε ως πατριάρχης τον Δεκέμβριο (μήνας Κιάκ) του 312 μ.Χ., μετά το μαρτύριο του Πέτρου Α΄ κατά τη διάρκεια των Διωγμών του Διοκλητιανού.  Δέχθηκε το αίτημα του Αρείου, ο οποίος είχε καταδικαστεί από τον Πέτρο Α΄, να επιστρέψει στην προηγούμενη θέση του ως ιερέας και ιεροκήρυκας.

Ο Αχιλλάς απεβίωσε έξι μήνες αργότερα στις 19 του μηνός Παόνι (26 Ιουνίου), το 313.

Μετά το τέλος του, ο Άρειος έθεσε τον εαυτό του υποψήφιο επίσκοπο της Αλεξάνδρειας, αλλά οι κληρικοί και οι λαϊκοί επέλεξαν τον Αλέξανδρο Α΄. 

## Βιβλιογραφικές αναφορές


## Πηγές
* 

Κατηγορία:Χριστιανοί άγιοι του 4ου αιώνα
Κατηγορία:Πατριάρχες Αλεξανδρείας και πάσης Αφρικής
Κελαδίων Αλεξανδρείας

Ο Πάπας **Κελαδίων** ήταν ο 9ος Πάπας και Πατριάρχης της Αλεξάνδρειας, που αρχιεράτευσε από το 152 έως το 166.

Ο Κελαδίων γεννήθηκε στην Αλεξάνδρεια της Αιγύπτου και αγαπήθηκε πολύ από τους ανθρώπους ως δίκαιος και σοφός. Εκλέχθηκε Πατριάρχης το 152 κατά τη διάρκεια της βασιλείας του Αντωνίνου Πίου.

Όταν ανέλαβε την ηγεσία, φρόντιζε τα φυτά που του άφησαν οι προκάτοχοί του. Οι μέρες του ήταν ειρηνικές και τίποτα δεν ενοχλούσε την ηρεμία των Χριστιανών.

Πατριάρχευσε για δεκατέσσερα χρόνια, έξι μήνες και τρεις ημέρες και απεβίωσε στη βασιλεία του Μάρκου Αυρηλίου και του Λούκιου Βέρου, στις 9 του μηνός Επίπ (16 Ιουλίου), το έτος 166 μ.Χ. 

## Παραπομπές


## Βιβλιογραφικές αναφορές
* 978-977-424-757-6 
* Atiya, Aziz S. *Η Κοπτική Εγκυκλοπαίδεια* . Νέα Υόρκη: Macmillan Publishing Co., 1991.ISBN&nbsp;

Κατηγορία:Χριστιανοί άγιοι του 2ου αιώνα
Κατηγορία:Πατριάρχες Αλεξανδρείας και πάσης Αφρικής
Ηρακλάς Αλεξανδρείας

Ο **Ηρακλάς** (, **Θεοκλάς** ) ήταν ο 13ος Πάπας και Πατριάρχης της Αλεξάνδρειας που αρχιεράτευσε το διάστημα 232-248.

Ο Πάπας Ηρακλάς της Αλεξανδρείας γεννήθηκε από ειδωλολάτρες γονείς, που έγιναν Χριστιανοί και βαπτίστηκε μετά τη γέννησή του. Του δίδαξαν την ελληνική φιλοσοφία και μετά τη χριστιανική σοφία. Μελέτησε επίσης τα τέσσερα ευαγγέλια και τις επιστολές. Ο Δημήτριος Α΄, 12ος Πατριάρχης της Αλεξάνδρειας, τον χειροτόνησε διάκονο και έπειτα ιερέα για την εκκλησία της Αλεξάνδρειας. Ήταν επιτυχής στη διακονία και ήταν πιστός σε όλα, όσα του είχαν ανατεθεί. Διαδέχθηκε τον Ωριγένη ως επικεφαλής της Κατηχητικής Σχολής της Αλεξάνδρειας.

Όταν ο Δημήτριος Α΄ απεβίωσε, ο Ηρακλάς επιλέχθηκε ως Πατριάρχης. Μετέστρεψε πολλούς ειδωλολάτρες σε Χριστιανούς και τους βάπτισε. Αφιέρωσε τις προσπάθειές του στη διδασκαλία, το κήρυγμα και την καθοδήγηση. Ανέθεσε στον Διονύσιο (μετέπειτα πατριάρχη και άγιο) το έργο της κρίσης μεταξύ των πιστών και τη φροντίδα των υποθέσεών τους. Ο Πάπας Ηρακλάς κάθισε στον θρόνο του Αγίου Μάρκου για 16 χρόνια, ως το τέλος του.

Ήταν ο πρώτος Πατριάρχης Αλεξανδρείας να αναφέρεται ως «Πάπας» (στα ελληνικά *πατέρας*)· ένας όρος, αρχικά μία μορφή προσφώνησης που σήμαινε «πατέρα», ο οποίος χρησιμοποιήθηκε από αρκετούς επισκόπους). Η πρώτη γνωστή καταγραφή αυτού του χαρακτηρισμού, που αποδόθηκε στον Ηρακλά, είναι σε μία επιστολή που έγραψε ο επίσκοπος της Ρώμης Διονύσιος στον Φιλήμονα:

*τοῦτον ἐγὼ τὸν κανόνα καὶ τὸν τύπον παρὰ *'τοῦ** μακαρίου πάπα ἡμῶν Ἡρακλᾶ παρέλαβον. 
<br />
''[Έλαβα αυτόν τον κανόνα και τη διάταξη από τον ευλογημένο **Πάπα* μας Ηρακλά.]*

## Βιβλιογραφικές αναφορές
* Άγιος Ηράκλας (Θεόκλας), 13ος Πάπας της Αλεξάνδρειας.
* 978-977-424-757-6 
* Atiya, Aziz S. *Η Κοπτική Εγκυκλοπαίδεια* . Νέα Υόρκη: Macmillan Publishing Co., 1991.ISBN&nbsp;

## Εξωτερικοί σύνδεσμοι
* Η επίσημη ιστοσελίδα του Κοπτικού Ορθόδοξου Πάπα της Αλεξάνδρειας και του Πατριάρχη Όλης της Αφρικής για την Αγία Έδρα του Αγίου Μάρκου του Αποστόλου
* Κοπτικά έγγραφα στα γαλλικά

## Παραπομπές


Κατηγορία:Χριστιανοί άγιοι του 3ου αιώνα
Κατηγορία:Πατριάρχες Αλεξανδρείας και πάσης Αφρικής
Χρυσό Πέταλο

Το **Χρυσό Πέταλο** (αγγλικά: Golden Horseshoe) είναι δευτερεύουσα περιοχή του Νότιου Οντάριο του Καναδά, η οποία βρίσκεται στο δυτικό άκρο της λίμνης Οντάριο, με τα εξωτερικά όρια να εκτείνονται νότια έως τη λίμνη Ήρι και βόρεια έως τη λίμνη Σκάγκογκ και τη λίμνη Σίμκοου. Περιλαμβάνει την Ευρύτερη Περιοχή του Τορόντο και τους παρακείμενους δήμους ανώτερου επιπέδου με σημαντικά πολεοδομικά συγκροτήματα. Η περιοχή είναι η πιο πυκνοκατοικημένη και βιομηχανοποιημένη στον Καναδά. Με πληθυσμό 7.826.367 άτομα στον πυρήνα του και 9.245.438 στην ευρύτερη περιοχή του, το Χρυσό Πέταλο αντιπροσωπεύει πάνω από το 21 τοις εκατό του πληθυσμού του Καναδά και περισσότερο από το 55 τοις εκατό του πληθυσμού του Οντάριο. Είναι μέρος του διαδρόμου Πόλης του Κεμπέκ–Γουίντσορ, που αποτελεί μέρος της Μεγαλοπόλεως των Μεγάλων Λιμνών.

Ο πυρήνας του Χρυσού Πετάλου ξεκινά από τους καταρράκτες του Νιαγάρα στο ανατολικό άκρο της χερσονήσου του Νιαγάρα και εκτείνεται δυτικά, περιβάλλοντας το δυτικό άκρο της λίμνης Οντάριο στο Χάμιλτον και μετά στρέφοντας βορειοανατολικά στο Τορόντο (στη βορειοδυτική όχθη της λίμνης Οντάριο), πριν τελικά καταλήξει στο Κλάρινγκτον της περιοχής Ντάρεμ. Ο όρος **Ευρύτερο Χρυσό Πέταλο** χρησιμοποιείται για να περιγράψει μια ευρύτερη περιοχή η οποία εκτείνεται στην ενδοχώρα από τον πυρήνα έως την περιοχή του Τρεντ–Σέβερν Γουότεργουεϊ, όπως το Πήτερμπορω, στα βορειοανατολικά, μέχρι το Μπάρι και τη λίμνη Σίμκοου στα βόρεια, και στην περιοχή Γκραντ Ρίβερ, συμπεριλαμβάνοντας κέντρα όπως το Μπραντφορντ, την Περιοχή Γουότερλου και το Γκουέλφ στα δυτικά. Η περιοχή της ευρύτερης περιοχής καλύπτει περίπου 33.500 τετραγωνικά χιλιόμετρα, από αυτά, τα 7.300 τετραγωνικά χιλιόμετρα ή περίπου το 22% της περιοχής καλύπτεται από το περιβαλλοντικά προστατευμένο Γκρίνμπελτ. Το Ευρύτερο Χρυσό Πέταλο σχηματίζει το λαιμό της χερσονήσου του Οντάριο.

## Μεγάλες πόλεις στο Ευρύτερο Χρυσό Πέταλο
*Μπράμπτον
*Μπέρλινγκτον
*Κέιμπριτζ
*Γκουέλφ
*Χάμιλτον
*Κίτσενερ
*Λόντον
*Μάρκαμ
*Μισισάγκα
*Όουκβιλ
*Όσαβα
*Σαιντ Κάθαρινς
*Τορόντο
*Γουότερλου

## Παραπομπές


Κατηγορία:Οντάριο
Μαρκιανός Αλεξανδρείας

Ο Πάπας **Μαρκιανός** ή **Μάρκος Β΄** ήταν ο 8ος Πάπας και Πατριάρχης της Αλεξάνδρειας, που αρχιεράτευσε από το 141 έως το 152.

Ο Μαρκιανός γεννήθηκε στην Αλεξάνδρεια της Αιγύπτου και ήταν ο Κοσμήτορας της Κατηχητικής Σχολής της Αλεξάνδρειας, προτού διοριστεί Πατριάρχης τον μήνα Χατόρ το 141 μ.Χ. κατά τη διάρκεια της βασιλείας του Αυτοκράτορα Αντωνίου Πίου.

Πέθανε στις 6 Ιανουαρίου του μήνα Τομπί (14 Ιανουαρίου) το έτος 152 μ.Χ. 

## Παραπομπές


## Βιβλιογραφικές αναφορές
* 978-977-424-757-6 
* Atiya, Aziz S. *Η Κοπτική Εγκυκλοπαίδεια* . Νέα Υόρκη: Macmillan Publishing Co., 1991.ISBN&nbsp;

## Εξωτερικοί σύνδεσμοι
* Η επίσημη ιστοσελίδα του Κοπτικού Ορθόδοξου Πάπα της Αλεξάνδρειας και του Πατριάρχη Όλης της Αφρικής για την Αγία Έδρα του Αγίου Μάρκου του Αποστόλου
* Κοπτικά έγγραφα στα γαλλικά

Κατηγορία:Χριστιανοί άγιοι του 2ου αιώνα
Κατηγορία:Πατριάρχες Αλεξανδρείας και πάσης Αφρικής
Ευμένης Αλεξανδρείας

Ο Πάπας **Ευμένης** ήταν ο 7ος Πάπας και Πατριάρχης της Αλεξάνδρειας, που αρχιεράτευσε από το 129 έως το 141.

Ο Ευμένης ήταν ένας από τους πιο σεβαστούς Χριστιανούς στην Αλεξάνδρεια της Αιγύπτου. Επιλέχθηκε  τον Ιούλιο (Αμπίμπ) του 129 κατά τη διάρκεια της βασιλείας του Αυτοκράτορα Αδριανού. Επίσης έγινε από τον Πάπα Ιούστο δεύτερος κοσμήτορας της Κατηχητικής Σχολής της Αλεξάνδρειας.

Κατά τη διάρκεια της πατριαρχείας του χειροτόνησε αρκετούς επισκόπους και τους έστειλε να κηρύξουν σε όλες τις επαρχίες της Αιγύπτου, της Νουβίας και της Πεντάπολης και να διαδώσουν τα καλά νέα της Σωτηρίας.

Η δίωξη των Χριστιανών αυξήθηκε κατά την αρχιερατεία του και πολλοί μαρτύρησαν. Αφού πατριάρχευσε για δεκατρία χρόνια, απεβίωσε στις 9 του Μπάμπα (19 Οκτωβρίου) το 141 μ.Χ. 

## Παραπομπές


## Βιβλιογραφικές αναφορές
* 

Κατηγορία:Χριστιανοί άγιοι του 2ου αιώνα
Κατηγορία:Πατριάρχες Αλεξανδρείας και πάσης Αφρικής
Folklore

Το **Folklore** (στυλιζαρισμένο σε όλα τα πεζά) είναι το όγδοο στούντιο άλμπουμ του Αμερικανίδας τραγουδίστριας-τραγουδοποιού Τέιλορ Σουίφτ. Η κυκλοφορία του άλμπουμ πραγματοποιήθηκε λίγες ώρες μετά την ανακοίνωση του στις 24 Ιουλίου 2020, μέσω της Republic Records. Η Σουίφτ συνέθεσε το "Folklore" (προφ. *Φόκλορ*, μετ. *Λαογραφία*) σε καραντίνα κατά τη διάρκεια της πανδημίας COVID-19 ως «μια συλλογή τραγουδιών και ιστοριών που έτρεχαν σαν ένα ρεύμα συνείδησης» από τη φαντασία της και συνεργάστηκε εικονικά με τους παραγωγούς Άαρον Ντέσνερ και Τζακ Αντόνοφ. Μέσα στη πρώτη μέρα ανακοίνωσής του, το άλμπουμ προβλήθηκε πάνω από 80 εκατομμύρια φορές στον ιστότοπο YouTube, σπάζοντας το ρεκόρ προβολών στην υπηρεσία Spotify, που μέχρι τότε κατείχε το μουσικό άλμπουμ "Thank u , next" της Αριάνα Γκράντε με 60 εκατομμύρια προβολές.

Λόγω του θέματος του άλμπουμ, θεωρήθηκε κατάλληλο για την πανδημία. Έλαβε θετικότατες κριτικές και κέρδισε το τίτλο του καλύτερου άλμπουμ στα βραβεία Γκράμι.

## Παραπομπές


Κατηγορία:Δισκογραφία της Τέιλορ Σουίφτ
Κατηγορία:Άλμπουμ της εναλλακτικής ροκ
Αβίλιος Αλεξανδρείας

Ο Πάπας **Aβίλιος** της Αλεξάνδρειας (επίσης γνωστός ως Σαβέλλιος, Αβύλιος, Αβίτιος, Μίλιος και Μέλυος) (απεβ. 95 μ.Χ.), ήταν ο 3ος Πατριάρχης της Αλεξάνδρειας.  

## Βιογραφία
Μετά το τέλος του Ανιανού Αλεξανδρείας, οι βοηθοί επίσκοποι και ιερείς της περιοχής συγκεντρώθηκαν με τους λαϊκούς στην Αλεξάνδρεια  και εξέλεξαν ομόφωνα τον Αβίλιο τον μήνα Κιάκ (Οκτώβριο) του 83 μ.Χ., κατά τη διάρκεια της βασιλείας του Ρωμαίου αυτοκράτορα Δομιτιανού. 

Ο Πάπας Aβίλιος ήταν γνωστός για την αγνότητά του και ήταν ευσεβής και με φροντίδα προς τον λαό του Χριστού. Συνέχισε να εδραιώνει τους ανθρώπους στην πίστη και οι χριστιανοί αυξήθηκαν σε αριθμό στην Αίγυπτο και στις πέντε δυτικές επαρχίες (Πεντάπολη) και στο Σουδάν.  Κατά τη διάρκεια της υπηρεσίας του ο Αιγυπτιακός λαός άρχισε να παραιτείται από τη λατρεία των ειδώλων και ασκούσε τον Χριστιανισμό μαζί, σε ομάδες. Παρόλο που η επίσημη θρησκεία της Αιγύπτου ήταν ο ρωμαϊκός παγανισμός, η εποχή του ως Πάπα ήταν μία εποχή ειρήνης για την Εκκλησία. 

Ενώ ορισμένοι ιστορικοί ισχυρίζονται ότι ο Αυτοκράτορας Δομιτιανός απέλασε τον Αβίλιο από τον επισκοπικό θρόνο  και εγκατέστησε έναν άλλο στη θέση του, δεν υπάρχει καμία γραπτή καταγραφή αυτού. Σύμφωνα με τα ιστορικά αρχεία, παρέμεινε στη θέση του για δώδεκα χρόνια και απεβίωσε την πρώτη Τουτ (11 Σεπτεμβρίου) το έτος 95. Ο Aβίλιος τάφηκε δίπλα στο λείψανο του Αγίου Μάρκου του Ευαγγελιστή στην Εκκλησία του Bουκόλου στην Αλεξάνδρεια.  

## Αγιοποίηση
Τον ευλαβούνται ως άγιο σε διάφορες εκκλησίες. Η εορτή του στην Κοπτική Εκκλησία είναι την Κοπτικό Πρωτοχρονιά (που είναι στις 11 Σεπτεμβρίου στο Γρηγοριανό Ημερολόγιο)· στις 29 Αυγούστου και 29 Μαρτίου στην Καθολική Εκκλησία · και στις 22 Φεβρουαρίου στην Ορθόδοξη Εκκλησία. 

## Βιβλιογραφικές αναφορές


## Εξωτερικοί σύνδεσμοι
* Κοπτικά έγγραφα στα γαλλικά

## Περαιτέρω ανάγνωση
* Holweck, FG, *Ένα βιογραφικό λεξικό των Αγίων* . St. Louis, MO: Β. Herder Book Co. 1924.
* Atiya, Aziz S. *Η Κοπτική Εγκυκλοπαίδεια* . Νέα Υόρκη: Macmillan Publishing Co., 1991.ISBN&nbsp;

Κατηγορία:Χριστιανοί άγιοι του 1ου αιώνα
Κατηγορία:Πατριάρχες Αλεξανδρείας και πάσης Αφρικής
Ντόρα Μπακοπούλου

Η **Θεοδώρα (Ντόρα) Μπακοπούλου** (Αθήνα, 20 Μαρτίου 1939) είναι Ελληνίδα πιανίστα.

## Βιογραφία
Η Μπακοπούλου γεννήθηκε στις 20 Μαρτίου του 1939 στην Αθήνα, κόρη του Κωνσταντίνου Μπακόπουλου, στρατηγού του Ελληνικού Στρατού, και της Τιτίνας (Κατερίνα) Χρηστοβασίλη. Αδερφός της είναι ο Αλέξανδρος Μπακόπουλος, μαθηματικός με πανεπιστημιακή καριέρα, και παππούς της ο συγγραφέας και δημοσιογράφος Χρήστος Χρηστοβασίλης.

Ξεκίνησε τις σπουδές της στο πιάνο μετά από προτροπή του Δημήτρη Μητρόπουλου όταν την άκουσε να παίζει για πρώτη φορά στη Νέα Υόρκη στην ηλικία των εννέα ετών. Αργότερα, εισήχθη στο Ωδείο Αθηνών, από το οποίο αποφοίτησε το 1959 σε ηλικία 20 ετών, έχοντας καθηγήτρια την Μαρίκα Παπαϊωάννου-Χουρμουζίου. Συνέχισε τις σπουδές της στο Κονσερβατόριο της Γενεύης υπό την καθοδήγηση τού Λουί Χιλτμπράν.

Γενικά, έχει λάβει μαθήματα από τον Φρίντριχ Γκούλντα στο Σάλτσμπουργκ, το Νικίτα Μαγκάλοφ στη Γενεύη και τον Πάουλ Μπάντουρα-Σκόντα και τον Άλφρεντ Μπρέντελ στη Βιέννη, όπου και βραβεύτηκε. Επίσης, σημαντικός σταθμός της καριέρας της αποτελούν η συμμετοχή της στον Διεθνή Διαγωνισμό Μουσικής ARD στο Μόναχο και στον Διεθνής Διαγωνισμός Μουσικής Βιόττι στην Ιταλία.

Έχει δώσει ρεσιτάλ στην Ελλάδα και σε αρκετές πόλεις του εξωτερικού, όπως το Λονδίνο, το Παρίσι, τη Μόσχα, την Αγία Πετρούπολη και την Νέα Υόρκη, ενώ έχει περιοδεύσει και στη Γερμανία και έχει παίξει για λογαριασμό του ΟΗΕ.

## Δισκογραφία

* *Μίκης Θεοδωράκης, Πάβλο Νερούδα: Canto General* (Minos-EMI, 1975)
* *Ελένη Καραΐνδρου: Ανέκδοτες ηχογραφήσεις* (Minos-EMI, 1990)
* *Η Βεατρική στην οδό Μηδέν* (Minos-EMI, 1995)
* *Η Ντόρα Μπακοπούλου παίζει Μπαχ, Μπραμς, Ραχμάνινοφ και Σκριάμπιν* (Σείριος, 1995)
* *Η Ντόρα Μπακοπούλου παίζει στο πιάνο* (Σείριος, 1995)
* *Τα τραγούδια της αμαρτίας* (Σείριος, 1996)
* *Μάνος Χατζιδάκις: Έργα για πιάνο με την Ντόρα Μπακοπούλου* (Σείριος, 2000)
* *Η Ντόρα Μπακοπούλου παίζει Σοπέν* (Σείριος, 2001)
* *Μάνος Χατζιδάκις, Κωνσταντίνος Βήτα: Transformations* (Σείριος, 2003)
* *Η τέχνη της Ντόρας Μπακοπούλου:* Vol. 1 (Lyra, 2003)
* *Η τέχνη της Ντόρας Μπακοπούλου:* Vol. 2 (Lyra, 2003)
* *Η τέχνη της Ντόρας Μπακοπούλου: Vol. 3* (Lyra, 2004)
* *Η Ντόρα Μπακοπούλου ερμηνεύει Schubert & Brahms* (ΜΙΕΤ, 2019)

## Παραπομπές


## Εξωτερικοί σύνδεσμοι

* 
* Σελίδα στο Discogs
* Σελίδα στο Spotify
* Σελίδα στο iTunes
* Σελίδα στο Deezer

Κατηγορία:Απόφοιτοι του Ωδείου Αθηνών
Κατηγορία:Καθηγητές του Ωδείου Αθηνών
Πρίμος Αλεξανδρείας

Ο Πάπας **Πρίμος**, που ονομάζεται επίσης Άπριμος, ήταν ο 5ος Πάπας και Πατριάρχης της Αλεξάνδρειας.

Βαπτίστηκε από τον Άγιο Μάρκο Α΄ τον Ευαγγελιστή. Ήταν ένας από τους τρεις που χειροτονήθηκαν ιερείς από τον Άγιο Μάρκο Α΄, μαζί με τον επίσκοπο Ανιανό, τον 2ο Πατριάρχη.

Ο Πρίμος ήταν ασκητικός, ευσεβής και γεμάτος καλές πράξεις. Διορίστηκε Πατριάρχης την 22η ημέρα του μήνα Παόνι (16 Ιουνίου) του 5ου έτους της βασιλείας του Αδριανού (106 μ.Χ.). Κατά τη διάρκεια της αρχιερατείας του, η εκκλησία ήταν σε γαλήνη και ηρεμία. Εορτάζεται στο Κοπτικό Συναξάριο την 3η ημέρα του μήνα Μεσρά.

## Βιβλιογραφικές αναφορές
* 
* 978-977-424-757-6 
* Atiya, Aziz S. *Η Κοπτική Εγκυκλοπαίδεια* . Νέα Υόρκη: Macmillan Publishing Co., 1991.ISBN&nbsp;

## Εξωτερικοί σύνδεσμοι
* Η επίσημη ιστοσελίδα του Κοπτικού Ορθόδοξου Πάπα της Αλεξάνδρειας και του Πατριάρχη Όλης της Αφρικής για την Αγία Έδρα του Αγίου Μάρκου του Αποστόλου
* Κοπτικά έγγραφα στα γαλλικά

Κατηγορία:Χριστιανοί άγιοι του 2ου αιώνα
Κατηγορία:Πατριάρχες Αλεξανδρείας και πάσης Αφρικής
Κέδρων Αλεξανδρείας

Ο **Κέδρων** της Αλεξάνδρειας ήταν ο 4ος Πατριάρχης της Αλεξάνδρειας.

Όταν ο ιερέας και οι επίσκοποι που υπηρετούσαν στη χώρα έμαθαν ότι ο επίσκοπος Αβίλιος Πατριάρχης της Αλεξάνδρειας είχε αποβιώσει, συγκεντρώθηκαν στην Αλεξάνδρεια για να συμβουλευτούν εκεί με τον χριστιανικό λαό και εξέλεξαν τον Κέδρωνα ως διάδοχο. Λέγεται ότι ήταν μεταξύ εκείνων που είχαν βαπτιστεί από τον Άγιο Μάρκο Α΄ τον Ευαγγελιστή· ενθρονίστηκε Πατριάρχης τον μήνα Μπαμπάμπ (Οκτώβριο) του 96 μ.Χ., κατά τη διάρκεια της βασιλείας του Αυτοκράτορα Νέρβα.

Ο Κέδρων συνελήφθη και μαρτύρησε στον διωγμό του Αυτοκράτορα Τραϊανού. Λέγεται ότι ο λόγος της σύλληψης ήταν, ότι όταν ένας από τους Ρωμαίους κυβερνήτες του είπε: «Γιατί δεν έχετε τους θεούς μας μαζί με τον Θεό σας και να συνεχίσετε να τον λατρεύετε;», εκείνος απάντησε: «Επειδή δεν προσκυνάμε κανέναν άλλο». Το μαρτύριό του έλαβε χώρα στις 21 του μήνα Παόνι (28 Ιουνίου), του 106 μ.Χ.

Ο Kέδρων ήταν γνωστός ως αγνός και ενάρετος. Ηγήθηκε της Εκκλησίας για ένδεκα χρόνια, έναν μήνα και δώδεκα ημέρες.

## Βιβλιογραφικές αναφορές
* 978-977-424-757-6 
* Atiya, Aziz S. *Η Κοπτική Εγκυκλοπαίδεια* . Νέα Υόρκη: Macmillan Publishing Co., 1991.ISBN&nbsp;

## Εξωτερικοί σύνδεσμοι
* Η επίσημη ιστοσελίδα του Κοπτικού Ορθόδοξου Πάπα της Αλεξάνδρειας και του Πατριάρχη Όλης της Αφρικής για την Αγία Έδρα του Αγίου Μάρκου του Αποστόλου
* Κοπτικά έγγραφα στα γαλλικά

Κατηγορία:Χριστιανοί άγιοι του 2ου αιώνα
Κατηγορία:Πατριάρχες Αλεξανδρείας και πάσης Αφρικής
Λούκιος Αλεξανδρείας

Ο **Λεύκιος της Αλεξάνδρειας** , λατιν.: Lucius,  ήταν ένας οπαδός του Αρείου, που εγκαταστάθηκε δύο φορές ως Πατριάρχης της Αλεξάνδρειας, πρώτα το 363 (για μερικούς μήνες), κατά τη διάρκεια της πατριαρχείας του Αθανασίου Α΄, και έπειτα μεταξύ 373 και 380, ανταγωνιζόμενος τον Πέτρο Β΄ της Αλεξάνδρειας. 

Το ίδιο είχε γίνει πιο πριν (339-345) με τον Αλέξανδρο από την Καππαδοκία, που ήταν οπαδός του Αρείου και τοποθετήθηκε από τον Κωνστάντιο Β΄, όταν ήταν εξόριστος ο Άγιος Αθανάσιος Α΄. 

## Βιβλιογραφικές αναφορές


Κατηγορία:Βυζαντινοί του 4ου αιώνα
Κατηγορία:Πατριάρχες Αλεξανδρείας και πάσης Αφρικής
Γρηγόριος της Καππαδοκίας

Ο **Γρηγόριος** από την Καππαδοκία υπηρέτησε ως Πατριάρχης της Αλεξάνδρειας μεταξύ 339 και 345. Ο διορισμός του έγινε λόγω της πολιτικής πίεσης στον Αυτοκράτορα Κωνστάντιο Β΄ από τον επίσκοπο Ευσέβιο της Nικομηδείας, ο οποίος υπήρξε από τους ισχυρούς αντιπάλους του Πατριάρχη Αθανασίου Α΄ και υποστηρικτής του Αρειανισμού από την αρχή.

Ο Γρηγόριος ενθρονίστηκε κατά τη διάρκεια μίας από τις εξορίες του Πατριάρχη Αθανασίου Α΄ από την Αλεξάνδρεια. Οι περισσότεροι στην Ορθόδοξη Εκκλησία της Αλεξάνδρειας και στην Κοπτική Εκκλησία αρνούνται την πατριαρχεία του και λένε ότι ο Αθανάσιος Α΄ ήταν ο αληθινός πατριάρχης, θεωρώντας τον Γρηγόριο ως σφετεριστή της επισκοπής της Αλεξανδρείας.  Ο Γρηγόριος ήταν καλός ομιλητής και ένας στενός φίλος του Ρωμαίου Αυτοκράτορα, και αυτός ήταν ο λόγος για τον οποίο έγινε «Πατριάρχης» της Αλεξάνδρειας. Οι απόψεις του υπέρ του Αρείου δεν ευνοήθηκαν στην Αίγυπτο της εποχής του, και μέχρι σήμερα οι Χριστιανοί πιστεύουν ότι οι απόψεις του είναι αιρετικές.

Απεβίωσε τον Ιούνιο του 345, πιθανώς από βία. 

## Βιβλιογραφικές αναφορές


Κατηγορία:Πατριάρχες Αλεξανδρείας και πάσης Αφρικής